cyanic-selkie/wikianc huggingface dataset:
Դևիդ Բեքհեմ
Անձնական կյանք
1999 թվականին Բեքհեմների ընտանիքը Hertfordhire-ում գնեց իրենց հայտնի առանձնատունը՝ «Բեքհեմյան պալատ» ոչ պաշտոնական անվամբ՝ մոտավոր հաշվարկով 7, 5 միլիոն եվրո արժողությամբ։ Դևիդ և Վիկտորյա Բեքհեմներն ունեն 4 երեխա. Բրուկլին Ժոզեֆը՝ ծնված 1999 թվականին Լոնդոնում, Ռոմո Ջեյմսը՝ ծնված 2002 թվականին Լոնդոնում, Կրուզ Դևիդը՝ ծնված 2005 թվականին Մադրիդում (Կրուզ իսպաներենից թարգմանաբար նշանակում է խաչ) և դուստրը՝ Հարպեր Սևենը՝ ծնված 2011 թվականին Լոս-Անջելեսում ։ Էլթոն Ջոնը Բրուկլինի և Ռոմեոյի կնքահայրն է, իսկ կնքամայրը՝ Էլիզաբեթ Հառլին ։ Տասը տարեկան հասակում Ռոմեոն՝ որպես մոդել, աշխատում էր իր մոր համար։ 2007 թվականի ապրիլին Բեքհեմ ընտանիքը գնեց ներկայիս բնակարանը Բևերլի Հիլզում, այս իրադարձությունը զուգադիպեց Բեքհեմի տեղափոխմանը «Լոս Անջելես Գալաքսի»։ Այս առանձնատունը գնահատվում է 22 միլիոն եվրո և գտնվում է Թոմ Կրուզի, Քեյթի Հոլմսի և հաղորդավար Ջեյ Լենոյիի առանձնատների կողքին։ Ընտանիքը Դուբայում ևս առանձնատուն ունի ։ Բեքհեմը տառապում է «OCD» անբուժելի հիվանդությամբ, որը ֆուտբոլիստն այսպես է մեկնաբանում. «Ամեն ինչ մի գծի վրա է, կամ ամեն ինչ զույգ-զույգ է»։ Վիկտորյա Բեքհեմն ասում է, որ եթե բացեք իրենց սառնարանը, այն ամբողջապես բաժանված է առանձին մասերի, տպավորություն է ստեղծվում, որ իրենք մի քանի սառնարան ունեն՝ մեկն ուտելիքի, մյուսը՝ քաղցրավենիքի, երրորդը՝ խմիչքի ։
Խնդիրներ օրենքի հետ
2004 թվականի բրիտանական News of the World համաշխարհային լրատվական ընկերությունը մեղադրում է Բեքհեմին իր անձնական օգնական՝ Ռեբեկա Լուսի հետ անօրինական կապ ունենալու մեջ ։ Մեկ շաբաթ հետո Malaysian-born Australian-ի մոդել Սարահ Մարբեկը պնդում է, որ քնել է Բեքհեմի հետ երկու անգամ ։ Բեքհեմն ազատվեց այդ երկու մեղադրանքներից՝ ասելով, որ դրանք «ծիծաղելի են»։ «W» ամսագրի հետ ունեցած հարցազրույցի ժամանակ Վիկտորյա Բեքհեմը պատմեց լրագրողին. «Ես չեմ պատրաստվում ստել, դրանք իսկապես դժվարին ժամանակներ էին մեր ամբողջ ընտանիքի համար, ես հասկացա, որ բոլոր մարդիկ ունեն արժեք» ։
Բարեգործական աշխատանքներ
Բեքհեմն աջակցել է ՄԱԿ-ի մանկական հիմնադրամին, երբ դեռ Մանչեսթերում էր, իսկ 2005 թվականի հունվարին դարձավ բարի կամքի դեսպան՝ հատուկ ուշադրություն դարձնելով UNICEF-ի՝ սպորտի զարգացմանն ուղղված ծրագրերին։ Վերջերս Բեքհեմը խոստացել է իր աջակցությունը «Համախմբվել հանուն երեխաների և միավորվել ընդդեմ ՁԻԱՀ-ի» ծրագրին։ Նա նաև «Էլթոն Ջոն AIDS» հիմնադրամի բարեխոսն է ։ 2007 թվականի հունվարի 7-ին քաղցկեղով հիվանդ տասնիննամյա Ռեբեկա Ջոնսթոնին, ով ապրում էր Համիլթոնում (Օնտարիո), Բեքհեմն անակնկալ զանգ է կատարում։ Զրույցից հետո նա ուղարկում է աղջկան «Ռեալ Մադրիդ»-ի մարզաշապիկը՝ իր ստորագրությամբ։ Ռեբեկան մահացավ 2007 թվականի հունվարի 29-ին ։
Բեքհեմը «NO more malaria» հիմնադրամի անդամներից մեկն է։ Նա օգնեց 2009 թվականին Էնդի Մարեին «Ուեմբլի մարզադաշտ;Ուեմբլի» մարզադաշտում կատարած բարեգործության ժամանակ ։
2007 թվականի օգոստոսի 17-ին Բեքհեմը ղեկավարել է երիտասարդական կլինիկան Հարլեմում, նախկին և ներկա MLS-ի խաղացողների հետ միասին ։
Դերակատարություն ֆիլմերում
Բեքհեմը երբեք անձամբ չի հայտնվել 2002 թվականի «Խաղա ինչպես Բեքհեմը» ֆիլմում, բացառությամբ արխիվում գտնվող կադրերի։ Նա և իր կինը ցանկանում էին նկարահանվել որպես կամեո որոշ տեսարաններում, բայց զբաղվածության պատճառով չկարողացան մասնակցել նկարահանումներին և ռեժիսորը Բեքհեմի փոխարեն նկարահանեց նրա նմանակ Էնդի Հարմերն ։
2005 թվականին նկարահանված «Գոլ:Երազանքի սկիզբ»-ը ֆիլմում Բեքհեմը հայտնվում է Զինեդին Զիդանի և Ռաուլ Գոնսալեսի հետ համատեղ։ Նրա նմանակ Էնդի Հարմերը, նկարահանվում է ֆիլմի մի հատվածում՝ փոխարինելով Բեքհեմին ։ Բեքհեմը նկարահանվում է ֆիլմի շարունակությունում ՝ խաղալով այն հատվածում, երբ Բեքհեմը տեղափոխվում է «Ռեալ Մադրիդ» ֆուտբոլային ակումբ։ Այստեղ պատմության կիզակետում է հայտնվում Ռեալ Մադրիդը. Բեքհեմից բացի, ֆիլմում արդեն հայտնվում են այդ ակումբի այլ ֆուտբոլիստներ։ Բեքհեմը նկարահանվել է նաև «Գոլ!. գրավելով աշխարհը» ֆիլմում, որի պրեմիերան կայացել է 2009 թվականի հունիսի 15-ին ։
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Միլանի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:ՖԻՖԱ 100 Կատեգորիա:Պարի Սեն Ժերմենի ֆուտբոլիստներ Կատեգորիա:Լոս Անջելես Գալաքսիի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Կրուպսկոե (գյուղ, Կրիվոգրադի շրջան)
Կրուպսկոե (Крупське), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Կրուպսկոե գյուղում բնակվում էր 712 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կիրովոգրադի շրջանի բնակավայրեր Կատեգորիա:Ուկրաինայի գյուղեր
Ռուպչա
Ռուպչա (Рупча), գյուղ Բուլղարիայի Բուրգասի մարզում։ Վարչականորեն մտնում է Ռուենի համայնքի կազմի մեջ։ 2010 թվականի Բուլղարիայի մարդահամարի տվյալների համաձայն՝ գյուղում բնակվել է 421 մարդ ։
Քաղաքական դրություն
Ռուպչայի տեղական քմեթությունում, որի կազմի մեջ է մտնում Ռուպչան, գյուղում անցկացված ընտրությունների արդյունքում քմեթի պաշտոնը զբաղեցնում է Ահմեդ Մուստաֆան (Շարժում իրավունքի և ազատության համար)։
Ռուենի համայնքի քմեթի պաշտոնը համայնքում անցկացված ընտրությունների արդյունքում զբաղեցնում է Շարժում իրավունքի և ազատության համար կուսակցության Դուրհան Մեհմեդ Մուստաֆան ։
Արտաքին հղումներ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Խաչիկ Ստամբոլցյան
Խաչիկ Վարդանի Ստամբոլցյան, կուսակցական (ՀՀՇ անդամ), հասարակական գործիչ, ֆիզիկոս։
Կենսագրություն
Ծնվել է 1940 թվականի սեպտեմբերի 15-ին։ Ավարտել է Երևանի պետական համալսարանի ֆիզիկայի ֆակուլտետը։ Աշխատել է ՀՀ ԳԱԱ փորձարարական կենսաբանության ինստիտուտում որպես կրտսեր գիտաշխատող, ընտրվել ՀԽՍՀ 11-րդ գումարման ԳԽ պատգամավոր ։
Քննադատություն
Ղեկավարել է «Գթություն» կազմակերպությունը, որը կոչված էր բարեգործական ծրագրեր իրականացնել Հանրապետությունում։ Որպես այդ կազմակերպության ղեկավար՝ իր ձեռքն էր կենտրոնացրել Սպիտակի երկրաշարժի հետևանքով աղետի գոտու կարգավիճակ ստացած բնակավայրերին հասցեագրված ամբողջ օգնությունը, և այդ օգնությունը տնօրինել ըստ իր անձնական ցանկության ու հիմնականում ոչ միշտ իր նպատակին ծառայեցնելով ։
Ծանոթագրություններ
Կատեգորիա:Հայ ֆիզիկոսներ Կատեգորիա:Հայ հասարակական գործիչներ Կատեգորիա:1940 ծնունդներ Կատեգորիա:Սեպտեմբերի 15 ծնունդներ Կատեգորիա:ՀՀՇ անդամներ Կատեգորիա:ԵՊՀ ֆիզիկայի ֆակուլտետի շրջանավարտներ Կատեգորիա:ՀՀ ԳԽ 1-ին գումարման պատգամավորներ
Կելլասաառե
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Տուդուլիննա շրջանի բնակավայրեր Կատեգորիա:Էստոնիայի գյուղեր
Նյուրյուգ (Մեծ Նյուրյուգի վտակ)
Նյուրյուգ (Нюрюг), գետ Ռուսաստանում, հոսում է Շաբալինսկի շրջանում Կիրովի մարզում։ Գետաբերանը տեղակայված է Մեծ Նյուրյուգ գետի աջ ափին՝ 20 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա։ Գետի ավազանը՝ Վոլգա մինչև Կույբիշևսկի հիդրոհանգույց ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Լիվերեն
Լիվերեն (լիվոներեն՝ |līvõ kēļ կամ rāndakēļ; liivi keel), լիվերի լեզուն։ Պատկանում է ուգրո–ֆիննական լեզվաընտանիքի մերձբալթյան–ֆիննական խմբին։
Խոսվում է հիմնականում Լատվիայում։ Խոսողների թիվը՝ 300–400 (1960-ական թթ.)։
2012 թ-ի դրությամբ, ըստ լավատեսական գնահատականների, աշխարհում կար մինչև 210 մարդ, ովքեր խոսում էին Լիվերեն A1 և A2 մակարդակներում։ B1 և բարձր մակարդակներում կա 40 լեզվին տիրապետող մարդ, որոնցից միայն կեսն են ծագումով լիվեր։ Վերջին մարդը, ում համար լիվերենը առաջին լեզուն էր, մահացել 2013 թվականի հունիսի 3-ին 103 տարեկան հասակում ։
Ծանոթագրություններ
Կատեգորիա:Մեռած լեզուներ Կատեգորիա:Ֆիննաուգրական լեզուներ Կատեգորիա:Լատվիայի լեզուներ Կատեգորիա:Եվրոպայի հին լեզուներ Կատեգորիա:Լատվիայի մշակույթ
Ռուսկոե Բայբակովո
Ռուսկոե Բայբակովո (Русское Байбаково, Урыҫ-Байбаҡ), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 114 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միշկինսկի շրջանի բնակավայրեր
Կանտարանա
Կանտարանա  (Cantarana), կոմունա Իտալիայի Պիեմոնտ մարզի Աստի գավառում ։
Բնակչությունը կազմում է 934 մարդ (2008)։ Բնակչության խտությունը՝ 96 մարդ/կմ²։ Տարածքը կազմում է 10 կմ²։ Փոստային ինդեքս՝ 14010։ Հեռախոսային կոդ՝ 0141։
(5556) 1988 AL
(5556) , աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 15-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 2,787558 ա. մ., առավելագույնը մոտենում է 2,309 ա. մ. հեռավորության վրա և հեռանում 3,2661 ա. մ. ։ Արեգակի շուրջ մեկ ամբողջական պտույտ է կատարում 1699,94 երկրային օրվա ընթացքում, իր ուղեծրով շարժվելով միջինում 0,211772 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,59° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Mitsuoka
Վաղ տարիներ (1968-1989)
Mitsuoka կազմակերպությունը հիմնադրվել է 1968 թվականին Սուսում Միցուոկոյի կողմից ։
1982 թվականին Mitsuoka ընկերությունը սկսել է սեփական տրանսպորտային միջոցների արտադրումը, որոնցից առաջինը դարձել է Mitsuoka Bubu Shuttle 50 եռանիվ միկրոավտոմոբիլը՝ 50 խորանարդ սանտիմետր ծավալով շարժիչով ։ Դրան հաջորդել են եռանիվ միկրոավտոմոբիլների ևս մի քանի տարբերակներ՝ Bubu 501, Bubu 502, Bubu 503, իսկ 1985 թվականին՝ քառանիվ միկրոավտոմոբիլ՝ Bubu 505-C ռետրոստիլում։
(1990-1999)
1990 թվականին ընկերությունը ներկայացրել է Mitsuoka Le-Seyde-ը, որը հինգերորդ սերնդի Nissan Silvia (S13)-ի մոդիֆիկացված տարբերակն է ։ Ստեղծվել է ընդամենը 500 օրինակ, որոնք վաճառվել են չորս օրում ։ 1991 թվականին հայտնված բաց տարբերակը՝ Mitsuoka Dore անվանումով, հիմնված էր երրորդ սերնդի Ford Mustang-ի վրա ։ Երկու մեքենաներն էլ արտադրվել են մինչև 1993 թվականը։ Mitsuoka Viewt ընտանիքի ավտոմեքենաների առաջին սերունդը, որը հիմնվել է երկրորդ սերնդի Nissan March-ի (K11) վրա, սկիզբ է առնում 1993 թվականին ։ Արտաքնապես մեքենան նման է 1960-ականների Jaguar Mark II-ին։ Ընկերության ամենավաճառվող մոդելն է, որի արտադրանքը տարեկան հասել է 1000 օրինակի ։
1994 թվականին կառուցվել է Mitsuoka Zero-1 ավտոմեքենան, արտաքնապես Lotus Super Seven կրկնօրինակը, որը 1996 թվականին որպես տրանսպորտային միջոց հավանության է արժանացել և Mitsuoka ընկերությունը դարձել Է Ճապոնիայի 10-րդ լիազորված ավտոմոբիլային ընկերությունը ։ 1996 թվականի աշնանը թողարկվել  է Zero-1 երկրորդ սերունդը, որը կոչվել է Zero-1 Classic Type-F ։
Առաջին սերնդի Mitsuoka Galue սեդանը ստեղծվել է Nissan Crew-ի հիման վրա և արտադրվել 1996-2001 թվականներին ։ 1996 թվականին ներկայացվել է նաև Mitsuoka Ray փոքր ավտոմեքենաների առաջին սերունդը, որոնց արտաքին տեսքը հիմնված է Wolseley ավտոմեքենաների վրա։ Առաջին՝ երեքդռնանի սերնդի հիմքում Autozam Caro l-ն է (Mazda Carol)։ Ստեղծողները, աշխատելով արտաքին տեսքի վրա, ոգեշնչվել են 1961 թվականի Wolseley Hornet ավտոմեքենայով ։ Հաջորդ երկու սերունդները հինգդռնանի էին։
(2000-2009)
2001 թվականի ամռանը գործարկվել է Ryoga ընտանիքի երկրորդ սերունդը՝ հիմնված Nissan Sunny (B15)-ի վրա ։ Ի տարբերություն առաջին սերնդի, որում փոփոխվել էր միայն մեքենայի դիմացի հատվածը, այստեղ ընկերությունը աշխատել է նաև մեքենայի ետին մասի փոփոխության վրա, ինչի շնորհիվ շատ բարդ էր դր ամեջ նկատել Nissan Sunny մոդելը ։ Այն արտադրվել է մինչև 2011 թվականը։ 2002 թվականին թողարկվել է Ray ընտանիքի երրորդ սերունդը, որի հիմքում ընկել է Daihatsu Mira Gino-ն ։ Մեքենայի առջևի մասը կառուցվել է 1965 թվականի Wolseley 1100-ի հիման վրա։ 2002 թվականին գործարկվել է նաև Mitsuoka Convoy88 Էլեկտրական միկրոավտոմոբիլը ։ Ավելի ուշ, ընկերությունը ներկայացրել է դրա բարելավված տարբերակը, սահմանելով Ճապոնիայի համար առաջին անգամ լիթիումա-իոնային հիմքով միկրոավտոմոբիլի շարժչների արտադրությունը ։
2008 թվականի սկզբին ներկայացվել է Galue-Mitsuoka Galue 2-04 ընտանիքի «կոմպակտ» մոդելը, որի հիմքում ընկած է եղել է Toyota Corolla Axio-ն ։ Toyota Corolla Axio-ի հիման վրա Ամռանը գործարկվել է Nouera-Mitsuoka Nouera 6-02 սեդանի երկրորդ սերունդը ։
2008 թվականի հոկտեմբերին ներկայացվել է երկար լիմուզին Galue S50 երկարացված տարբերակը՝ Mitsuoka Galue-ն ։ Լիմուզինը վաճառքի է հանվել էր 84000 $-ով։ Դեկտեմբերին ներկայացվել է Mitsuoka Himiko ռոդսթերը ։ Մեքենան ստեղծվել է Mazda MX-5 երրորդ սերնդի (NC) հիման վրա, որի շասսին երկարացրել են 700 մմ-ով։ 2009 թվականին ընկերությունը սկսել է օգտագործել Mitsuoka Viewt մոդելը՝ դրանց ընթացքը վերափոխելով ավելի կոմպակտ Mitsuoka Cute-ի, որը դարձել է ընկերության մոդելային շարքի ամենաէժան ավտոմեքենան ։
(2010-2019)
2010 թվականի մարտին թողարկվել է Toyota Corolla Axio-ի հիման վրա ստեղծված Mitsuoka Galue Classic մոդելը, իսկ հաջորդ ամսին՝ 2010 թվականի ապրիլին, ներկայացվել է Mitsuoka Like էլեկտրական ավտոմեքենան, որը Mitsubishi i-MiEV-ի մոդիֆիկացված տարբերակն է՝ 175 մմ անիվային բազայով ավելացված և հինգ ուղևոր տեղավորող ։ Նույն տարվա նոյեմբերին ներկայացվել է Mitsuoka Galue-ի չորրորդ սերունդը։ Մոդելը ստեղծվել է Nissan Teana (J32) երկրորդ սերնդի հիման վրա ։
2012 թվականին ներկայացվել է Viewt ընտանիքի երրորդ սերունդը ։ Դրա հիմքում չորրորդ սերնդի Nissan March-ն է (K-13) ։ Այս տարի նորամուտը նշել է նաև ընկերության երկանիվ էլեկտրամոբիլը՝ Mitsuoka Like-T3-ը։ Միկրոավտոմոբիլը ունի 100 կգ բեռնունակություն։
Toyota Corolla Axio-ի հիման վրա 2014 թվականին ներկայացվել է Mitsuoka Ryugi մոդելը, որը նույնպես հիբրիդային տարբերակ է ունեցել ։ Mitsuoka Galue-ի հինգերորդ սերունդը, որի հիմքում երրորդ սերնդի Nissan Teana-ն է (L33), ներկայացվել է 2015 թվականին ։ 2015 թվականին սկսվել են նաև Mitsuoka Himiko-ի վաճառքները Մեծ Բրիտանիայի տարածքում Mitsuoka Roadster անվանումով։ 2016 թվականի սկզբին Ryugi ընտանիքը համալրվել է Mitsuoka Ryugi Wagon ունիվերսալ մոդելով, որի հիմքում ընկած է եղել Toyota Corolla Fielder-ը  ։ 2016 թվականի աշնանը ներկայացվել է Mitsuoka Galue ձախակողմյան ղեկով մոդելը՝ Չինաստանի և Մերձավոր Արևելքի վաճառքի համար ։
Արտաքին հղումներ
Կատեգորիա:Ճապոնական ապրանքանիշեր Կատեգորիա:Ավտոարտադրողներ Կատեգորիա:Ճապոնական ընկերություններ Կատեգորիա:1968 հիմնադրված ընկերություններ
Միզուկաբորբ
Միզուկաբորբ, ուրևթրիտ, միզուկի լորձաթաղանթի բորբոքում։
Առավել հաճախ հանդիպում է տղամարդկանց մոտ։ Վարակվում են սեռական ճանապարհով։ Ըստ ընթացքի լինում է սուր և քրոնիկական, ըստ պատճառի՝ գոնոռեային, տրիխոմոնադային և ոչ սպեցիֆիկ։ Սուր միզուկաբորբը սկսվում է վարակումից մի քանի օր (գոնոռեայինը՝ 3-4, տրիխոմոնոզի և ոչ սպեցիֆիկ միզուկաբորբի դեպքում՝ 5-20) հետո։ Ախտանշանները՝ արտադրություն միզուկից և սուր ցավեր՝ միզելիս։ Քրոնիկական միզուկաբորբ առաջանում է սուր միզուկաբորբի անբավարար բուժման հետևանքով։ Արտահայտվում է միզուկի ցավերով կամ քորով։ Բարդությունները․ շագանակագեղձի, մակամորձու բորբոքումներ, միզուկի նեղացում։ Միզուկաբորբի բնույթը պարզում են միզուկի արտադրության մանրադիտակային քննությամբ և միզուկադիտմամբ։
Կատեգորիա:Բորբոքումներ Կատեգորիա:Վարակիչ հիվանդություններ
Սլիմ Աարոնս
Ալեն Ջորջ «Սլիմ» Աարոնս, ամերիկացի լուսանկարիչ, հայտնի է բարձր հասարակության «գեղեցիկ կյանքի», կինոաստղերի և այլ հայտնի մարդկանց լուսանկարներով։
Կենսագրություն
Սլիմ Աարոնսը ծնվել է Նյու Յորքում 1916 թվականին։ 18 տարեկանում սկսել է ծառայությունն ԱՄՆ զինված ուժերում, լուսանկարել է Վեստ Փոյնթ ռազմական ակադեմիայի համար և հետո որպես ռազական լուսանկարիչ մասնակցել է Երկրորդ համաշխարհային պատերազմին (պարգևատրվել է «Ծիրանագույն սիրտ» մեդալով)։ Նրա սև-սպիտակ լուսանկարներն արտացոլում են պատերազմի և հետպատերազմյա ավերածությունների սարսափները։ Հետագայում, երբ նրան խնդրում են ստեղծել լուսանկարների շարք՝ նվիրված Կորեայում ամերիկյան դեսանտի իջեցմանը, Աարոնսը հայտարարել է, թե պատերազմի ժամանակ ինքը հասկացել է, որ միակ լողափը, որտեղ նա պատրաստ է իջնել, դա այնտեղ է, որտեղ արևայրուք են ընդունում գեղեցիկ աղջիկներ ։
Զորացրվելուց հետո Սլիմ Աարոնսը տեղափոխվել է Կալիֆորնիա և սկսել է լուսանկարել հայտնի մարդկանց։ Այստեղ 1957 թվականին նա արել է իր ամենահայտնի լուսանկարներից մեկը՝ «Հոլիվուդի արքաները» (Kings of Hollywood), որտեղ գեղեցիկ հագնված դերասաններ Քլարկ Գեյբլը, Վան Հեֆլին, Գերի Կուպեր և Ջեյմս Ստյուարտը հանգստանում են Romanoff’s ռեստորանում տեղի ունեցած խնջույքում։ Աարոնի աշխատանքները հրատարակվել են Life, Town & Country և Holiday ամսագրերում ։
Հոլիվուդի հայտնի մարդկանցից մի քամիսը դարձել են նրա ընկերները։ Ռեժիսոր Ալֆրեդ Հիչքոքի՝ 1954 թվականի «Պատուհան դեպի բակ» ֆիլմի գլխավոր հերոսը լուսանկարիչ է, որն ապրում է մի բնակարանում, որի ինտերիերը կրկնում էր Աարոնսի բնանկարի ներքին հարդարանքը ։
Սլիմ Աարոնսը չի օգտվել ոճաբանների կամ գրիմարարների ծառայություններից։ Նրա ստեղծագործական սկզբունքն էր՝ «լուսանկարել գրավիչ մարդկանց, որ անում են գրավիչ գործողություններ գրավիչ վայրերում» ։ Այս մոտեցման բնորոշ օրինակն է 1970 թվականին ստեղծված «Բամբասանք լողավազանի մոտ» (Poolside Gossip) լուսանկերը, որում պատկերված են ջրավազանի մոտ նստած երկու բարձրաշխարհիկ կանայք ճարտարապետ Ռիչարդ Նոյտրայի հեղինակած տան մոտ ։ Հարցազրույցում Աարոնն ասել է.
Ես ճանաչում էի բոլորին։ Նրանք հրավիրում էին ինձ իրենց խնջույքներին, որովհետև գիտեին, որ ես իրենց չեմ վնասի։ Ես եղել եմ նրանցից մեկը։
Սլիմ Աարոնսը մահացել է 2006 թվականին Մոնտրոզում (Նյու Յորք) և թաղված է Քեմբրիջ (Մասաչուսեթս) ։
1997 թվականին Մարկ Գետտին՝ Getty Images-ի հիմնադիրներից մեկը, գնել է լուսանկարչի ամբողջ արխիվը ։ Ռեժիսոր Ֆրից Միտչելն ստեղծել է Slim Aarons: The High Life (2017) փաստագրական ֆիլմը
Արտաքին հղումներ
Կատեգորիա:Ամերիկացի լուսանկարիչներ
Ստեպանովկա (այլ կիրառումներ)
Ստեպանովկա, կարող է վերաբերել՝
Վինիեգրա դե Աբախո
Վինիեգրա դե Առիբա (Viniegra de Arriba), քաղաք և մունիցիպալիտետ Իսպանիայում, մտնում է Ռիոխա նահանգի մեջ։ Մունիցիպալիտետը գտնվում է Անգիանո շրջանում։ Բնակչությունը 104 մարդ (2010 թվականի տվյալներով)։ Տարածքը 65,68 կմ² է։ Քաղաքը պրովինցիայի վարչական շրջանից հեռու է 70 կմ։
Արթուր Թովմասյան (մարմնամարզիկ)
Արթուր Թովմասյան, հայ մարմնամարզիկ։ Դոհայում կայացած աշխարհի գավաթի բրոնզե մեդալակիր (2013)։
Կենսագրություն
Արթուր Թովմասյանը ծնվել է 1992 թվականի հունիսի 18-ին։ Մարմնամարզությամբ սկսել է զբաղվել 1998 թվականից։ Եղել է Հրանտ Շահինյանի անվան մարզադպրոցի սանը։ Սպորտային մարմնամարզության Հայաստանի հավաքականի անդամ է։
Պատանեկան
2009 թվականին, ֆիննական Տամպերե քաղաքում կայացած պատանեկան օլիմպիական փառատոնում (23 թիմերի մասնակցությամբ) Արթուր Թովմասյանը Վահան Վարդանյանի և Արթուր Դավթյանի հետ Հայաստանի հավաքականի կազմում ընդհանուր թիմային հաշվարկում զբաղեցրել է 6-րդ տեղը ։ Նույն թվականին Երևանում նա մասնակցել է Հրանտ Շահինյանի հուշամրցաշարին, որտեղ բազմամարտի մրցումներում գրավել է երրորդ տեղը ։
Մեծահասակներ
2012 թվականի մարտին օղակների վրա վարժությունում դարձել է Հայաստանի չեմպիոն ։ 2012 թվականի դեկտեմբերին Մոսկվայում կայացած օլիմպիական չեմպիոն Միխայիլ Վորոնինի միջազգային հուշամրցաշարում օղակների վրա վարժությունում զբաղեցրել է առաջին տեղը՝ դառնալով մրցաշարի հաղթող ։
2013 թվականի մարտի 24-31-ին Դոհայում կայացած սպորտային մարմնամարզության Աշխարհի գավաթի խաղարկությունում Արթուր Թովմասյանը օղակների վրա վարժությունում զբաղեցրել է երրորդ հորիզոնականը ։
Հղումներ
Կատեգորիա:Անձինք այբբենական կարգով Կատեգորիա:Հայ մարմնամարզիկներ
Մալևնիչիե (գյուղ, Կրիվոգրադի շրջան)
Մալևնիչիե (Мальовниче), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Մալևնիչիե գյուղում բնակվում էր 81 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կիրովոգրադի շրջանի բնակավայրեր Կատեգորիա:Ուկրաինայի գյուղեր
Ղամբար Հուսեյնլի
Ղամբար Մաշադի Մուխտար օղլի Հուսեյնլի (Qəmbər Məşədi Muxtar oğlu Hüseynli, ), ադրբեջանցի կոմպոզիտոր, Ադրբեջանական ԽՍՀ-ի արվեստի վաստակավոր գործիչ (1961), Գանձակի պետական Ֆիլհարմոնիայի և Ադրբեջանի ռադիոյի հեռարձակման պետական կոմիտեի ազգային նվագարանների պետական նվագախմբի գեղարվեստական ղեկավարը ։
Կենսագրություն
Ղամբար Հուսեյնլին ծնվել է 1916 թվականին ապրիլի 16-ին Գանձակում։ 1925 թվականին նա սկսեց սովորել Գանձակի թիվ մեկ դպրոցում։ 1927 թվականին նա ընդունվել է Գանձակի միջնակարգ երաժշտական դպրոցի թառ դասարանը։ 1929 թվականին ընդունվել է Գանձակի մանկավարժական տեխնիկում։ 1934 թվականին ավարտել է տեխնիկումը և ուղարկվել Բաքու `մանկավարժական կոլեկտիվի որոշմամբ կրթությունը շարունակելու համար։ 1940 թվականին աշխատել է որպես Ադրբեջանի ազգային նվագարանների պետական նվագախմբում դիրիժորի օգնականը։ 1951 թվականին ընդունվել է Ա. Զեյնալլու անվան Բաքվի միջնակարգ երաժշտական դպրոցը ։
Ղամբար Հուսեյնլիի ստեղծագործական հարուստ ժառանգությունը ներառում է երգեր, գործիքային կատարումներ, ռոմանսներ։ Նա ստեղծագործել է տարբեր ոճերով՝ դասական, էստրատա և այլն։ Հուսեյնլիի ստեղծագործական ոճը ձևավորվել է Ուզեիր Հաջիբեկովի և Ֆիքրեթ Ամիրովի ազդեցությամբ։ Կոմպոզիտորը մեծ հեղինակություն է վայելել և համագործակցել է պոետ Զեյնալ Խելիլի և երգիչ Սառա Ղադիմովայի հետ։
Ծանոթագրություններ
Կատեգորիա:Ադրբեջանցի կոմպոզիտորներ
Խոլոդնի (քաղաքատիպ ավան, Սուսմանսկի շրջան)
Բնակչությունը 2012 թվականին գրանցված տվյալներով կազմում էր 1000 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1941 թվականին հիմնադրված բնակավայրեր Կատեգորիա:Ռուսաստանի Մագադանի մարզի Սուսմանսկի շրջանի բնակավայրեր
Էմիևիլ
Էմիևիլ (Émiéville), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 473 մարդ, բնակչության խտությունը` 120.66 մարդ/կմ²։ Բնակավայրը զբաղեցնում է 3.92 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 362 աշխատունակ (15-64 տարեկան) բնակիչ, որոնցից ակտիվ էին 296-ը, իսկ ոչ ակտիվները` 66։ Ակտիվության ցուցանիշը կազմում է 81,8 %։ 296 աշխատունակ մարդկանցից աշխատել է 280 անձ (145 տղամարդ և 135 կին)։ Գործազուրկ են եղել 16 անձ (10 տղամարդ և 6 կին)։ 66 անաշխատունակներից 24-ը եղել են աշակերտներ կամ ուսանողներ, 29-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վալերի Նիկոլայենկո
Վալերի Նիկոլայենկո (Вале́рий Дми́триевич Никола́енко, ), խորհրդային և ռուս դիվանագետ։ Արտակարգ և լիազոր դեսպան։
Կենսագրություն
1965 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է ֆրանսերենին, հունարենին, իսպաներենին և անգլերենին։
1964 թվականից զբաղվում է դիվանագիտական գործունեությամբ։
Անձնական կյանք
Ամուսնացած է, ունի մեկ դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Բարեկամության շքանշանի ասպետներ (Ռուսաստան)
Կելլավեռե
Կելլավեռե (Kellavere), գյուղ Էստոնիայի Լյաենե-Վիրումաա նահանգի Լաեկվեռե շրջանում։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Լաեկվեռե շրջանի բնակավայրեր Կատեգորիա:Էստոնիայի գյուղեր
Ռուսկոե Իլչիկեևո
Ռուսկոե Իլչիկեևո (Русское Ильчикеево, Урыҫ Илсекөйе), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 115 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1894 թվականին հիմնադրված բնակավայրեր Կատեգորիա:Ռուսաստանի Բաշկորտոստան հանրապետության Սալավատսկի շրջանի բնակավայրեր
Սուրբ Թովմա առաքյալ վանք (Ագուլիս)
Ագուլիսի Սուրբ Թովմա առաքյալ վանք (հայտնի է նաև Ագուլեաց կամ Ագուլիսի վանք  անուններով), Հայ առաքելական վանական համալիր, որը գտնվում էր Մեծ Հայքի Վասպուրական նահանգի Գողթն գավառի Ագուլիս գյուղաքաղաքի Վերին թաղամասում, ներկայիս Ադրբեջանի Նախիջևանի Ինքնավար Հանրապետության Որդուարի շրջանի Վերին Ագուլիս գյուղի տարածքում ։ Վանքը ավերվել է 2000-2009թթ ընկած ժամանակահատվածում ։ Հետագայում վանքի տեղում կառուցվել է մզկիթ՝ մզկիթի բացման արարողությունը տեղի է ունեցել 2014թ․ մայիսի 15-ին ։
Պատմություն
Աբրահամ Կրետացին սուրբ Թովմա վանքը որակում էր որպես.
Ըստ ավանդության և Սուրբ Թովմա վանքի տաճարի գլխավոր՝ արևմտյան, մուտքի բարավորին 17-րդ դարում քանդակված ընդարձակ արձանագրության, վանքը հիմնադրել էր Բարդուղիմեոս առաքյալը՝ 1-ին դարի երկրորդ կեսին, և իր աշակերտ Կումսիին նրա առաջնորդ էր կարգել։ Հավանաբար մի փոքրիկ մատուռանման շինություն էր եղել, որ քրիստոնեությաան ընդունելուց հետո վերաշիվել և ընդարձակվել էր։ Հետագայում՝ 305 թվականին, Գրիգոր Ա Լուսավորիչը հաստատել էր.
Եղել է Գողթն գավառի հոգևոր կենտրոնը և վաղ միջնադարից մինչև 1838 թվականը՝ եպիսկոպոսանիստ։ Նրա վերաբերյալ վավերական հիշատակությունները հայտնի են 14-րդ դարից։ Որպես կրոնական, ուսումնական և մշակութային կենտրոն ծաղկում է ապրել 17-րդ դարում՝ վաճառաշահ Ագուլիսի տնտեսական բարգավաճման հետ։
Ճարտարապետություն
Սուրբ Թովմա առաքյալ վանական համալիրը կազմված էր տաճարից, զանգակատներից, պարսպից և օժանդակ շինություններից։ Վանքի եկեղեցին 1679 թվականի երկրաշարժից հավանաբար տուժել է, և 1694 թվականին հիմնովին նոր եկեղեցի է կառուցվել՝ սրբատաշ բազալտով և կարմրավուն ֆելզիտով՝ ներսից յոթանիստ խորանով, չորս խաչաձև մույթերով գմբեթավոր բազիլիկի հորինվածքով։
Սուրբ Թովմա Առաքյալ վանքի տաճարի նկարագրությունն ըստ Մ. Փափազյանի
Տաճարի ինտերիերը նկարագրել էր Մ. Փափազյանը.
Տաճարի նկարագրություն
Խաչաձև ծածակով քառամույթ գմբեթավոր բազիլիկա էր։ Կառուցված էր սրբատաշ բազալտով ու կարմրերանգ քարերով։ Հուշարձանի հորինվածքը բաղկացած էր արևելյան մասում գտնվող ընդարձակ ու յոթանիստ ավագ խորանից, զույգ ավանդատներից և ընդարձակ ու բարձր ինտերյեր ունեցող աղոթասրահից։ Աղոթասրահի չորս խաճաձև կտրվածքով հաստահեղույս մույթերի վրա կանգնած էր գեղեցիկ գմբեթը։ Գմբեթը ուներ 12 պատուհաններ։
Ուներ երեք կամարազարդ մուտքեր՝ արևմտյան, հյուսիսային և հարավային ճակատներում։
Արևմտյան մուտքը երիզված էր բարձր կամարով և ուներ գեղեցիկ քանդակազարդ գոտիներ։ Մուտքի բարավորից վերև՝ կամարի տակ, քառանկյուն շրջանակի մեջ տեղադրված էր «Թովմայի անհավատությունը» բարձրաքանդակը, ուր Քրիստոսը պատկերված էր ամբողջ հասակով, խաչափայտը գրկին աջ ձեռքը վեր բարձրացրած և հայացքով Թովմային մատնացույց էր անում գեղարդով խոցված իր կողը։ Վերջինս պատկերված էր նստած և հավաստիանալու համար իր աջ ձեռքով մեծ զգուշությամբ շոշափում է Քրիստոսի վերքը։ Այս ավետարանական սյուժեի շրջանակից դուրս, Նաղաշ Հովնաթանը Քրիստոսի գլխավերևում, անմիջապես խորացող կամարի տակ որմնանկարել էր հայր Աստծո պատկերը, շրջանակի ձախ կողմում մի դրվագ Աստվածածնի կյանքից, իսկ շրջանակի աջ կողմում Մագթաղինեի պատկերը։ Աստվածածնի գլխավերևում ճաճանչավոր ու կանացի դեմքով պատկերված արեգակի, իսկ Մագթաղինեի գլխավերևում երկնքի լողացող կիսալուսնի պատկերումները այս սյուժետային աշխատանքին հաղորդում են հաստոցային նկարչության արժեքավորում։ Քանդակի և որմնանկարների միջև միաձույլ կապ ստեղծելու համար նկարիչ-արվեստագետ Նաղաշը «Թովմայի անհավատությունը» բարձրաքանդակը վարպետորեն ներկել էր և առաջին հայացքից քանդակն այդ գունավորման շնորհիվ ասես որմնանկար լինի։ Մուտքի մոնումենտալությունը ընդգծվում էր նաև նրա բարավորին քանդակված 9 տողից կազմված ընդարձակ արձանագրությամբ։ Գեղեցիկ էր եղել նաև այս մուտքի փայտե դուռը։ Քայքայված էր նաև դռան վերևի մասի պատվիրատուի արձանագրությունը։ Վերջինիս համաձայն այս դուռը 1694 թվականին պատրաստել էր տվել Դաշտ ագուլիսցի Աստվածատուրի ու Խաթունջանի որդի խոջա Սեթը։
Գեղեցկատես էր նաև հյուսիսային ու հարավային ճակատներում գտնվող մուտքերի քանդակագոտիներով ու պատկերաքանդակներով, բարավորների ընդարձակ արձանագրություններով, մուտքերի առջև կառուցած զանգակատներով։ Կառույցին առանձին արտահայտչականություն է հաղորդում նաև շինության համարյա կենտրոնով, նրա ամբողջ պարագծով տարված քանդակագռտին, որին միացված էին նաև պատուհաննւերի շուրջը երիզված քանդակազարդերը։
Եկեղեցու հյուսիսային ու հարավային մուտքերը ունեին պատկերաքանդակներ և արձանագրություններ, մուտքերը շրջապատված էին ռոմանական երեք կամարով։ Հյուսիսային մուտքի 8 տողանոց արձանագիր բարավորից վերև, մուտքի խորացող բարձր կամարի տակ, հարթ և ազատ մակերեսին քանդակված էր Պողոս առաքյալի բարձաքանդակը, որը ձախ ձեռքով բռնել էր գավազան-խաչափայտը, իսկ աջով՝ օձ և թևի տակ ուներ ավետարան։ Այս մուտքի զանգակատունը ևս կառուցված էր սրբատաշ քարերով, երկու մույթերի հորինվածքով։ Ժամանակին զանգակատան ծածկում կանգնեցված էր եղել վեց սյուներով ռոտոնդան։
Հարավային մուտքը ուներ գեղեցիկ բարձրաքանդակ և ընդարձակ արձանագրություն։ Մուտքի մոտ սրբատաշ քարերով, չորս հաստահեղույս մույթերի վրա կառուցված էր մի մատուռ-զանգակատուն, որը մուտքից մոտ 2 մ դեպի արևմուտք էր տեղադրված և նույնքան էլ հեռու էր գտնվում եկեղեցու հարավային պատից։ Մատուռ-զանգակատան ծածկում կանգնեցված էր քառասյուն ու փոքրիկ ռոտոնդան։ Ամենայն հավանականությամբ այստեղ Սուրբ Թովմայի առաջնորդ Պետրոս վարդապետի 1666 թվականի և եպիսկոպոս Խաչատուր վարդապետի շիրիմի վրա կառուցվել էր մատուռ։
Տաճարի ինտերիեր
Գեղեցիկ և լուսավոր ինտերյեր ունեցող այս տաճարի ավագ խորանի բեմի արևմտյան մատը, կառուցված էր մոտ 2-3.30 մ երկարություն և 1-1.30 մ լայնություն ունեցող քանդակազարդ մարամարե քարերով։ Ավագ խորանը ունի սլաքաձև կամարերով պսակված 7 որմնախորշեր և լուսավորվում էր արևելյան որմում բացված խաչաձև լուսամուտի միջոցով։
Ավագ խորանի երկու կողմերում գտնվող ավանդատները հատակագծում ողղանկյունաձև էին, որոնց որմնախորշերը ունեն լայն բացվածքներ և ավարտվում էին կիսաշրջանաձև կամարներով։ Հյուսիսային ավանդատան ներսում՝ հյուսիսային ու արևմտյան որմերին կից, անկյունային հատվածում կառուցված քարե աստիճաններով ու հատուկ մուտքի միջոցով բարձրանում էին եկեղեցու վերնատունը, տանիքը, ավանդատների ծածկերի ու կառույցի այլ մասերում գտնվող թաքստոցներն ու պահարանները, ուր ժամանակին պահվել էին վանքի ձեռագրերն ու սուրբ մասունքները, թանկարժեք իրերը։ Եկեղեցու հարավային ավանդատունը վանքի համար ծառայել էր որպես թանգարան, ուր ցուցադրվել էին թանկարժեք ու սուրբ իրեր, ձեռագրերը և այլն։
Եկեղեցու խաչաձև մույթերն ունեին 1.75 մ կտրվածք, որոնց կամարների լայնությունը կազմում է 0.97 մ։ Կամարների թռիչքը ընդերկայնական մասում՝ խորանից մինչև մույթերը, կազմում էր 5.80 մ, մույթերի միջև ընկած տարածությունը հավասար էր 6.25 մ, իսկ մույթերից մինչև եկեղեցու արևմտյան որմնամույթերը՝ 4.20 մ։ Ընդլայնական մասում եկեղեցու որմնամույթերից մինչև մույթերն ընկած տարածության կամարների թռիչքը կազմում էր 3.48 մ, իսկ մույթամիջի թռիչքը՝ 6.25 մ։
Եկեղեցու ներքին տարածությունն ավելի էր շեշտված եղել նրա բարձրարվեստ որմնանկարներով, որորնք 1680-ական թվականներին կատարել էր շոռոթեցի հռչակավոր նկարիչ, բանաստեղծ ու տաղերգու Նաղաշ Հովնաթանը։
Յուրատիպ շքեղության կնիք էր կրում գմբեթը. Նաղաշ Հովնաթանը եկեղեցու գմբեթը դիտելով որպես երկինք, ամբողջովին որմնանկարել էր բացերանգ կապույտով, որի վրա նկարված վեցաթև աստղերը դիտողի համար երկնային խորության պատրանք էին ստեղծում։ Գմբեթի թմբուկի և մույթերի կամարաղեղների բազմերանգ ու ոճավորված, ինչպես նաև Սուրբ Քրիստափոր եկեղեցու համանման որմնանկարների կոլորիտն ու զարդամոտիվները իրենց կատարման ոճով նման են Էջմիածնի Մայր տաճարի Նաղաշ Հովնաթանի կատարած որմնանկարներին։
Զանգակատներ
Եկեղեցու արևմտյան մուտքի առջև, երկու մույթերի հորինվածքով կառուցված զանգակատունն ուներ բարձր ինտերիեր, գեղեցիկ տեսք։ Ըստ աղբյուրների այն կառուցվել է 1825 թվականին՝ նախկին զանգակատան տեղում։ Հետո այն սրբատաշ քարով վերանորոգվել է 1831 թվականին Շուշիում բնակվող ագուլիսցի Հախումյան տոհմի ջանքերով, ապա 1904 թվականին։ Զանգակատան կամարների բարձրությամբ, եկեղեցու արևմտյան ճակատում ագուցված էին 6 արձանագիր քարեր, որոնք հավերժացնում են վանքի 1694 թվականի և նրա եկեղեցու վերանորոգմանը օժանդակած ավելի քան 40 ագուլիսցիների, ցղնեցիների ու ռամիսցիների և այլոց անունները։
Պարիսպ և օժանդակ շինություններ
Վանքը պարիսպների պարագծով ուներ ավելի քան 50-ի չափ բնակելի և կոմունալ կառույցներ, որոնց մի մասը երկհարկանի էին։ Շինությունների մեծ մասը կառուցված էին սրբատաշ քարերով ու թրծած աղյուսով, ունեին թաղակապ կազմություններ։ Վանքի քառանկյունի և բարձր 6-7 մետրի հասնող, պարիսպն ուներ ռազմական դիտակետերով շրջանաձև վեց հզոր աշտարակներ՝ չորսը անկյունային հատվածներում, իսկ երկուսը՝ հյուսիսային ու հարավային ընդերկայնական որմերի կենտրոններում։ Պարսպի արևմտյան ճակատում բացված դարպասի բարձր ու քարաշեն, թաղակապ ծածկով միջանցքը այցելուին տանում էին դեպի տաճարի արևմտյան ճակատը։ Պարսպաշարքի պարագծով կառուցված շինությունները իրենց կամարակապ մուտքերով ու պատահաններով, թաղակապ միջանցքներով ու բավականին ազատ բակով օրգանապես կապված էին վանքի ներքին տարածության հետ։
Այլ տեղեկատվություն
Վանքի եկեղեցին և շինությունները խարխուլ լինելու պատճառով 1632–1633 թվականներին վանահայր Խաչատուր վարդապետը կառուցել է նոր պարիսպներ և շինություններ, իսկ 1634–1636 թվականներին՝ եկեղեցու նոր շենքը։ 1668 թվականին Պետրոս վարդապետը, Վասպուրականից հրավիրած վարպետների ուժերով, շրջանաձև բուրգերով նոր պարիսպներ և դրանց կից 2–3-հարկանի նոր շինություններ է կառուցել սրբատաշ քարով, թրծված աղյուսով ու կրաշաղախով։
Արևմտյան ճակատի արձանագրություններում նշված են նոր եկեղեցու շինարարությանն աջակցած Գողթն գավառի 30-ից ավելի բարերարների անունները։ Արևմտյան մուտքի առջևի քառամույթ սրահ-զանգակատունը կառուցվել է 1825 թվականին, ամբողջովին վերակառուցվել 1831 թվականին և 1904 թվականին։ Համանման սրահներ 17-րդ դարին կառուցվել են հյուսիսային մուտքի առջև ու հարավային պատի մոտ, որը որպես տապանատուն է ծառայել։
Վանքում 14-18-րդ դարերում գործել էր գրչության կենտրոն, որտեղ ընդօրինակվել է մոտ 90 ձեռագիր։ Մեզ հասած հնագույնը Վարդան գրչի՝ 1375 թվականին ընդօրինակած Գրիգոր Նարեկացու «Մատյան ողμերգությանն» է։ Գրչության կենտրոնն ընդլայնել էր գործունեությունը 15-րդ դարում՝ Հակոբ րաբունապետի ջանքերով։ 1425 թվականին Մատթեոս գրիչն ընդօրինակել է Գրիգոր Տաթևացու «Գիրք հարցմանցը», 1447 թվականին՝ մի «Տոնական», իսկ Թումա գրիչը 1432 թվականին՝ Միքայել Ասորու «Ժամանակագրությունը», ապա՝ Վարդան Արևելցու «Հավաքումն պատմության», Կիրակոս Գանձակեցու «Պատմություն Հայոց» աշխատությունները։ 16-րդ դարից վկայություններ կան միայն ձեռագրերի նորոգման մասին, իսկ 17-րդ դարից պահպանվել է ութ ձեռագիր։ Վանքի գրչության կենտրոնը 1752 թվականին կողոպտել են Ատրպատականի Ազատ խանի, 1789 թվականին՝ Մուստաֆա խանի հրոսակները։ Նրանք վանքի սպասքի հետ հափշտակել են նաև ձեռագրերը (դրանցից 1477 թվականի «Ճաշոցը» 3900 արծաթով հետ է գնել Պետրոս տիրացուն և վերադարձրել վանքին)։ Վանքում գրված 10 ձեռագիր պահվում է Մատենադարանում։ 1867 թվականին Ագուլիսի բնակիչների միջոցներով և գրող Պերճ Պռոշյանի նախաձեռնությամբ ու ջանքերով, Գևորգ Դ Կոստանդնուպոլսեցի կաթողիկոսի հրամանով բացվել էր արական դպրոց՝ «Վերին Ագուլեաց Հայոց հոգևոր ուսումնարան» անունով, որը եղել էր եռդասյան և ունեցել էր նաև նախակրթարան։ Դպրոցի համար վանքի հարավ-արևմտյան շինություններին հարկ է ավելացվել, հրավիրված ուսուցիչների համար բակում կառուցվել բնակարաններ։ Դպրոցն ունեցել է 150 աշակերտ, նրա կանոնադրության համաձայն՝ ընդունել են բնակչության բոլոր խավերի երեխաներին, դասավանդել են լեզուներ, պատմություն և աշխարհագրություն, թվաբանություն և երկրաչափություն, կենսաμանություն, գծագրություն ևն։
Վանքում պահվել են՝ 1821 թվականին Եփրեմ Ա Ձորագեղցի կաթողիկոսի նվիրած՝ Թովմա առաքյալի Աջը, Գայանեի մասունքը, Հակոբ Հայրապետի Աջը, 1657 թվականի ուրար՝ հրեշտակներով շրջապատված Հակոբ Նահապետն իր որդիների հետ ձեռագործ պատկերով, 1763 թվականի ուրար (այժմ՝ ՀՊՊԹ-ում), 1797 թվականի ոսկեթել վակաս։ 1918 թվականին թուրքական զորքերն ավերել են Ագուլիսը, կոտորել հայ բնակիչներին, կողոպտել վանքը, որը դրանից հետո լքվել և ամայացել է։
Վանքը ուներ 13-19-րդ դարերին պատկանող գերեզմանատուն։ Գտնվում էր համալիրից մոտ 250 մետր հյուսիս-արևելք։ Ըստ վկայության, այդտեղ կար հարթ, օրորոցաձև 38 տապանաքար։ 11 տապանաքարերի վրա կան արձանագրություններ։ Ըստ վկայության, տապանաքարերի մի մասի կեսից ավելին թաղված էր հողի մեջ, արձանագրությունները քայքայված ու եղծված էին ։
Աղբյուր
Կատեգորիա:Ագուլիսի վանքեր և եկեղեցիներ թ Կատեգորիա:Հայկական առաքելական կորուսյալ վանքեր և եկեղեցիներ (Նախիջևան) Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
(5557) Չիմիկեպուկո
(5557) Չիմիկեպուկո (Chimikeppuko), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 7-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,541426 ա. մ., առավելագույնը մոտենում է 2,1499 ա. մ. հեռավորության վրա և հեռանում 2,933 ա. մ. ։ Արեգակի շուրջ մեկ ամբողջական պտույտ է կատարում 1479,84 երկրային օրվա ընթացքում, իր ուղեծրով շարժվելով միջինում 0,24327 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,92° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆեռնանդո Կոլոմո
Ֆեռնանդո Կոլոմո (Fernando Colomo, ), իսպանացի կինոպրոդյուսեր, սցենարիստ և ռեժիսոր։ Նա իր ֆիլմերում ավելի քիչ է խաղացել, քան այլ ռեժիսորների ֆիլմերում։
16 տարեկանում նա նկարել է իր առաջին կարճամետրաժ ֆիլմը, ինքնակառավարման մասին։ Նա սովորել է ճարտարապետական բարձրագույն ինստիտուտում, ավելի ուշ նա տեղափոխվել է պաշտոնական ֆիլմերի դպրոց։
Արտաքին հղումներ
Կատեգորիա:Իսպանացի ռեժիսորներ Կատեգորիա:Իսպանացի սցենարիստներ Կատեգորիա:Իսպանացի կինոռեժիսորներ Կատեգորիա:Իսպանացի կինոգործիչներ Կատեգորիա:Իսպանացի ճարտարագետներ
Ռադիո ռոմանտիկա (հեռուստասերիալ)
Սյուժե
Գը Րիմը ( Կիմ Սո Հյոն) միշտ ցանկացել է դառնալ ռադիո սցենարիստ։ Սակայն այդ ամենի համար նա չունի բավարար գրավոր հմտություններ, միշտ ստիպված է եղել լինել սցենարիստի օգնական։ Երբ նրա միակ շոուն հայտնվեց ոչնչացման, նա պետք է զբաղեցներ իր տեղը որպես գրող։ Այսպիսով նա որոշում է համոզել  Ջի Սու Հոյին (Յուն Դու Ջուն), ով լավագույն աստղային դերասան է և հայտնի է որպես «կատարյալ կյանք» անունով։
Գլխավոր
Լավագույն դերասան, ով սովոր է գործել սցենարի հիման վրա։ Նա որոշում է դառնալ կենդանի ռադիո շոուի դիջեյ, որտեղ պլանի համաձայն ոչինչ չի պատահում ։
Ռադիո շոուում Սու Հոյի սցենարիստը, ով աշխատում էր որպես սցենարիստի օգնական։ Նա չունի գրողի հմտություններ, բայց ունի գերազանց պլանավորման կարողություններ ։ Ռադիոկայանի գիտակ ռեժիսոր ֊ պրոդյուսեր։ Նրա կատարելագործության պատճառով, յուրաքանչյունր ժրագիր, որում աշխատում է, ունկրդիրների վարկանշով հասնում է № 1֊ի։ Ագրեսիվ դերասանուհի, ով երեք տարի առաջ տեղի ունեցած վթարի պատճառով (ավտոմեքենա վարել է ոչ սթափ վիճակում ) կորցրել է իր ճանաչումը։
Սու Հոյին և Գը Րիմին շրջապատող մարդիկ
Սու Հոյի երկարամյա մենեջերը, ով վերահսկում է դերասանի յուրաքանչյուր քայլը ։ Հոգեբույժ, ով Սու Հոյի ավագ դպրոցի դասընկերն է և անձնական բժիշկը։ Սու Հոյի իրավական մայրը, ով հանդիսանում է JH Entertainment֊ի գործադիր տնօրենը։ Գը Րիմի մայրը։ Նա կուրացել է վիրահատության ժամանակ, երբ նա 39 տարեկան էր։
Ռադիոկայանի աշխատակիցները
Ռադիո ծրագրի հեղինակ։ Ռադիո ծրագրի տնօրենը։ Ռադիոյի տնօրենի օգնականը։ Ռադիոկայանի տնօրենը։ Երեսամյա ռադիո ծրագրի դիջեյը։
Ուրիշներ
Լրագրող։
Սու Հոյի ընկերը, ով 12 տարի առաջ սիրում էր Գը Րիմին։ Մահացել է ավտովթարից։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:Հարավկորեական ռոմանտիկ հեռուստասերիալներ Կատեգորիա:Կորեերեն հեռուստասերիալներ
Ժան Լեֆևր
Ժան Լեֆևր (ֆր.՝ Jean Lefebvre) լրիվ անունը՝ Ժան Մարսել Լեֆևր, Jean Marcel Lefebvre (հոկտեմբերի 3, 1919 թվական կամ 1922 թվական, Վալանսեն, Ֆրանսիա- հուլիսի 9, 2004 թվական, Մարաքեշ, Մարոկկո), ֆրանսիացի կատակերգական ժանրի դերասան։
«Ժանդարմներ» ֆիլմում հայտնի է Ֆուգասի դերով։
Կենսագրություն
Ժան Լեֆևրը ծնվել է 1919 թվականի հոկտեմբերի 3-ին (ըստ այլ տեղեկությունների 1922 թվականի) Վալանսեն քաղաքում՝ դեպարտամենտ Նոր-Պա-դը-Կալեում։ Պրոֆեսիոնալ բժշկություն սովորելու ընթացքում նա սկսեց զբաղվել երգեցողությամբ և տարվել թատրոնով մինչև Երկրորդ համաշխարհային պատերազմի սկսվելը։
Պատերազմից հետո Ժանը թատրոնում հաճախում է Ռենե Սիմոնայի դասընթացներին, նրա դասընկերները եղել են Ժակլին Մայանը (ֆր.Jacqueline Maillan) և Ժան Ռիշարը (Pierre Mondy)։
Նա սկետչերով ելույթ է ունենում ֆրանսիական ռեստորանի բեմում, շփվում է այնպիսի կատակերգուների հետ ինչպիսին են ՝ Դարրի Քոուլը (ֆր. Darry Cowl) և Ժան Ռիշարը( ֆր. Jean Richard)։ Նրա սիրած կերպարը՝ պարզ հարբած մարդու կերպարն է։
Հենց ռեստորանում է նա հանդիպում Ռոբեր Դերիին (ֆր. Robert Dhery), որը ֆրանսիացի դերասան և ռեժիսոր է, թատերական-երաժշտական-կատակերգական «Branquignols» թատերախմբի հիմնադիր։ Լեֆևրն ավելի ուշ դարձավ այդ թատերախմբի անդամ։
Իր դերասանական կարիերան սկսվեց «Պարոնի խաղողի այգիները» ներկայացումից (ֆր. Les Vignes du seigneur), որից հետո նա Նյու-Յորքում խաղացել է «Իմ մորաքրոջ փետուրը» ներկայացումը (ֆր. La plume de ma tante) Ռոբերա Դերի։
Իր կյանքի վերջին տարիները նվիրել է բուլվարական թատրոնին։
Ֆիլմում նկարահանվել է ՝ Լուի դե Ֆյունեսի, Միշել Գալբերյուի, Ժանոմ Գամբենոմի, Լինո Վենտուրայի, Բերնրոմ Բկիեի, Ժանոմ-Պոլեմ Բելմոնդոjի, Բուրվելի դերասանների և ռեժիսորներ՝ Ժան Ժիրոյի, Էդուար Մոլինարոյի, Ժորժ Լոտների, Իվ Ռոբերի, Ռոժե Վադիմի, Կոստա-Գավրասի հետ։
Ժան Լեֆևրը նկարահանվել է ավելի քան 100 ֆիլմում։
Ծանոթագրություններ
Կատեգորիա:Ֆրանսիացի դերասաններ
Ֆիլ Սպեկտոր
Ֆիլ Սպեկտոր (Phil Spector, ամբողջական անունը՝ Հարվի Ֆիլիպ Սպեկտոր Harvey Philip Spector, ), հանրահայտ երաժշտության պատմության ամենաազդեցիկ պրոդյուսերներից մեկն է, «ձայնի պատ» կոնցեպցիայի մշակողը, ֆլենջերի տիպի ձայնային էֆեկտների հայտնաբերողը։ 1989 թվականից Սպեկտորի անունը հիշատակվում է Ռոքնռոլի փառքի սրահում։ 2009 թվականին 69-ամյա երաժիշտը դերասանուհի Լանա Քլարկսոնի սպանության համար դատապարտվել է 19 տարվա ազատազրկման։ ։
Ճանապարհ դեպի հաջողություն
Սպեկտորը ծնվել է Բրոնքսում՝ հրեաների ընտանիքում, ում նախնիները ԱՄՆ են գաղթել Ռուսական կայսրությունից։ Երաժշտական կարիերան սկսել է 1958 թվականին՝ որպես երգերի հեղինակ, կիթառահար և կալիֆոռնիական The Teddy Bears խմբի Բեք վոկալիստ։ Նույն թվականին խմբի «To Know Him Is to Love Him» երգը զբաղեցրել է Billboard Hot 100-ի առաջին հորիզոնականը։
Մեկ տարի անց 20-ամյա Սպեկտորը լքել է «The Teddy Bears»-ը և վերադարձել Նյու Յորք, որտեղ Բեն Քինգի հետ աշխատել է լեգենդար «Spanish Harlem» ձայնագրության վրա, սկսել երգչուհի Շերի գործունեությունը, և հավաքագրել «The Crystals»-ի պատանի «աղջկական խումբը»։ 1960-ական թվականների սկզբին Սպեկտորի պրոդյուսերավորած 24 սինգլները ԱՄՆ-ի քառասուն լավագույն երգերի շարքում էին, իսկ «The Crystals»-ի «պատանեկան օպերան»՝ «He’s a Rebel»-ը 1962 թվականին զբաղեցրել է առաջին հորիզոնականը չարտերում։
1960-ական թվականների սկզբին սպեկտորային ձայնագրությունները վերափոխեցին հանրահայտ երաժշտոթյան հնչողությունը։ Սպեկտորը ձայնագրություններում օգտագործել է ոչ միայն սովորական կիթառ և դաշնամուր, այլ մի ամբողջ նվագախումբ՝ փողային սեկցիայով և էկզոտիկ պերկուսիայով։ Բազմաթիվ դուբլների միջոցով նա հասել է առավել ներդաշնակ արդյունքի, որպեսզի գործիքները չդրսևորեն երգչուհու հուզական վոկալը։ Հեղափոխական գործիքավորման տեխնոլոգիան, որը մշակել է Սպեկտորը, կոչվել է «ձայնի պատ»։
1963 թվականին Սպեկտորը խաղադրույք է կատարել The Ronettes-ի նոր խմբի վրա, որի մենակատարը նրա ընկերուհին էր (և ապագա կինը)՝ Ռոնի Բենեթը: Նրանց ամենամեծ հաջողությունը եղել է «պատանեկան փոփ-սիմֆոնիան»՝ «Be My Baby»-ն (երկրորդ հորիզոնականը չարտերում)։ Rolling Stone ամսագիրը այն ներառել է մեծագույն երգերի ցանկի 22-րդ հորիզոնականում։ 1964 թվականին Սպեկտորը պրոդյուսերավորել է այդ ցանկի ևս երկու ձայնագրությունները՝ «Walking in the Rain»-ը (The Ronettes) և «Chapel of Love»-ը (The Dixie Cups)։
Փորձերի ժամանակ
Սպեկտորի փորձերն իսկական հետաքրքրություն են առաջացրել բրիտանական ռոքի՝ «The Beatles»-ի և «The Rolling Stones»-ի առաջնորդների կողմից և ելակետ են հանդիսացել «The Beach Boys» բազմաձայն սյորֆ-ռոքերների համար։ 1960-ական թվականների կեսերին Սպեկտորն ավարտել է աշխատանքը «աղջկական խմբի» հետ՝ հօգուտ «The Righteous Brothers»-ի և «Ike & Tina Turner»-ի սոուլ-դուետի պրոդյուսերավորման։ Այն ժամանակ յուրաքանչյուր սինգլի ձայնագրությունը նրան աներևակայելի ծախսեր է պատճատել։ Հազարավոր դոլարներ ծախսվել են անթիվ դուբլների և ձայնագրմանը տասնյակ երաժիշտների ներգրավման համար։
Հեռացում շոու-բիզնեսից
1960-ական թվականների վերջին Սպեկտորը վերադարձել է ակտիվ գործունեության։ Սպեկտորը հայտնվել է պաշտամունքային «Անզգույշ երթևեկություն» ֆիլմի նախնական կադրերում և «The Beatles»-ի խնդրանքով գործիքավորել և պրոդյուսավորել է նրանց վերջին ալբոմը՝ «Let It Be»-ն։ Արդյունքը երաժշտական հանրության կողմից ընդունվեց երկդիմի կերպով և Փոլ ՄաքՔարթնիի կողմից պախարակում առաջացրեց։ Ջոն Լենոնը և Ջորջ Հարիսոնը Սպեկտորի նկատմամբ պահանջներ չեն ունեցել և և շարունակել են համագործակցել նրա հետ իրենց դեբյուտային մենակատարներին ձայնագրելիս:
Լենոնի «Imagine»-ից հետո (1971) իր անհաշը բնավորությամբ հայտնի Սպեկտոր որոշ ժամանակով հեռացել է շոու-բիզնեսից (ավելի ուշ Սպեկտորը դարձել է Լենոնի մեկ այլ ալբոմի՝ «Rock’n’roll»-ի պրոդյուրերը)։ 1970-ական թվականներին նա պարբերաբար համագործակցել է Շերի, Դիոնի, Լեոնարդ Քոհենի և Ramonesի հետ։ Այդ նախագծերից ոչ մեկը չի կարելի լիակատար հաջողություն համարել։ 1996 թվականին Սպեկտորը պահանջել է ջնջել իր անունը «River Deep - Mountain High»-ի Սելին Դիոնի կատարմամբ (ընդգրկվել է Falling into You ալբոմի կազմում) քավեր տարբերակ-ի պրոդյուսերների թվից։
2003 թվականի փետրվարին Սպեկտորի առանձնատանը հայտնաբերվել է 40-ամյա դերասանուհի Լանա Քլարքսոնի դին, որը սպանվել է բերանի մեջ կրակոցով։ Սպեկտորին սպանության մեղադրանք է առաջադրվել։ Գործընթացը տևել է 6 տարի և ավարտվել Սպեկտորին 19 տարի ցմահ ազատազրկման դատապարտմամբ։ Պատիժը նա կրում էՔորքորանի բանտում, որտեղ, ի թիվս այլոց, պահվում էր հայտնի մոլագար Չարլզ Մենսոնը ։
2013 թվականին ԱՄՆ-ի էկրաններին բարձրացել է HBO հեռուստաալիքի արտադրության «Ֆիլ Սպեկտոր» հեռուստաֆիլմը, որը պատմում է Լանա Քլարկսոնի սպանության գործով նրա փաստաբան Քենի Բադենի և Սպեկտորի փոխհարաբերությունների մասին: Պրոդյուսերի դերը կատարել է Ալ Պաչինոն, իսկ փաստաբան Բադենինը՝ Հելեն Միրենը։ Կինոնկարի ստեղծողների վարկածով՝ Ֆիլ Սպեկտորը չի սպանել Լանա Քլարկսոնին և դատապարտվել է միայն իր վայրագ բնավորության, բռնկուն և էքսցենտրիկ վարքագծի համար, ինչպես գործընթացի ժամանակ, այնպես էլ իր ողջ հասարակական կյանքի ընթացքում:
Արտաքին հղումներ
Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի մարդասպաններ Կատեգորիա:Ամերիկացի կիթառահարներ
Խաչենի իշխանական տուն
Խաչենի իշխանական տունը իշխել է Արցախում 9-րդ դարից մինչև 19-րդ դարի սկիզբ։ 12-րդ դարում Խաչենի իշխանությունը բաժանված է եղել երեք ճյուղերի՝ Հաթերք, Ծար (կամ Վերին-Խաչեն) և Ներքին-Խաչեն (Գանձասար կենտրոնով)։ Սկզբնապես գահերեց են եղել Հաթերքի իշխանները։ Սակայն Հասան Բ-ի մահից հետո Հաթերքի ճյուղը սպառվել է և նրա տիրույթները բաժանվել են Ծարի ու Ներքին Խաչենի միջև։ Իսկ 13-րդ դարի սկզբից գահերեցությունը մեկընդմիշտ անցել է Ներքին-Խաչենի իշխանները։ Հետագա դարերում Խաչենի իշխանությունը կազմված է եղել երկու նշանավոր տոհմերից՝ Դոփյաններ (Ծարում կամ Վերին-Խաչեն) և Հասան-Ջալալյաններ (Ներքին Խաչեն)։ Հասան-Ջալալյանները իշխել են Խաչենի մելիքությունում մինչև 1827 թվականը, որից հետո ավարտվել է Խաչենի իշխանական տունը։
Ստորև ներկայացված է Խաչենի իշանների ցանկը։